शहर पर घूमते आवारा पशुओं की वजह से एक और व्यक्ति की जान चली गई। सेक्टर-47 के कालीबाड़ी लाइट प्वाइंट के पास गाय से टकराकर बाइक सवार हरप्रीत सिंह की मौत हो गई। हरप्रीत मनीमाजरा से मोहाली अपने घर जा रहे थे। सेक्टर 31 थाना पुलिस ने मामले में डीडीआर दर्ज की है। हरप्रीत मनीमाजरा में प्राइवेट जॉब करते थे। उनकी दो बेटियां और एक बेटा है। हरप्रीत की मौत होने से अब घर की जिम्मेदारी उनके बुजुर्ग पिता जसबीर सिंह पर आ गई है।